તમારું કૉફી-ટેબલ તમારી પર્સનાલિટીનો એક ભાગ પણ બની શકે છે. તમે જે ચીજને ચાહો છો, જે ચીજ તમારો ઉત્સાહ વધારે છે એને કે પછી તમારી ફેવરિટ બુક્સને તમે ટેબલ પર સજાવી શકો છો. હા, એ વધુપડતું ન લાગવું જોઈએ. કૉફી-ટેબલ પર બાકીની ચીજો રાખ્યા બાદ કૉફીના મગ રાખવા જેટલી જગ્યા જરૂર રાખો. એટલું યાદ રાખો કે કૉફી-ટેબલને ડેકોરેટ કરવામાં કોઈ કડક નિયમ નથી. આ ફક્ત એક એક્સપરિમેન્ટ છે એટલે એમાં થોડા-થોડા દિવસોમાં નવી ચીજો ઉમેરી કે કાઢી શકાય. કૉફી-ટેબલ પર ફૂલો ભરેલો એક મોટો બાઉલ અને મેટલના બુદ્ધની ફક્ત માથાવાળી પ્રતિમા ખૂબ સુંદર લાગે છે.